CELEX: 32018D1663
Language: et
Date: 2018-11-06 00:00:00
Title: Nõukogu otsus (EL) 2018/1663, 6. november 2018, seisukoha kohta, mis võetakse Euroopa Liidu nimel siseveeliikluse standardite koostamise Euroopa komitees ja Reini laevaliikluse keskkomisjonis seoses siseveelaevanduse valdkonna kutsekvalifikatsioone käsitlevate Euroopa standardite vastuvõtmisega

8.11.2018   
               
               
                  ET
               
               
                  Euroopa Liidu Teataja
               
               
                  L 278/20
               
            
         NÕUKOGU OTSUS (EL) 2018/1663,
         6. november 2018,
         seisukoha kohta, mis võetakse Euroopa Liidu nimel siseveeliikluse standardite koostamise Euroopa komitees ja Reini laevaliikluse keskkomisjonis seoses siseveelaevanduse valdkonna kutsekvalifikatsioone käsitlevate Euroopa standardite vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 91 lõiget 1 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Reini laevaliikluse muudetud konventsioon (edaspidi „konventsioon“) jõustus 14. aprillil 1967.
                  
               
                     (2)
                  
                  
                     Konventsiooni artikli 46 kohaselt võib Reini laevaliikluse keskkomisjon (CCNR) vastu võtta resolutsioone, mis on selle liikmetele siduvad.
                  
               
                     (3)
                  
                  
                     3. juunil 2015 loodi CCNRi raames siseveeliikluse standardite koostamise Euroopa komitee (CESNI), et välja töötada siseveeteid käsitlevad tehnilised standardid eri valdkondade jaoks, eelkõige seoses laevade, infotehnoloogia ja meeskonnaga.
                  
               
                     (4)
                  
                  
                     CESNI võtab 8. novembri 2018. aasta kohtumisel vastu siseveelaevanduse valdkonna kutsekvalifikatsioone käsitlevad Euroopa standardid (edaspidi „kutsekvalifikatsioone käsitlevad standardid“). CCNRi täiskogu istungil võetakse tõenäoliselt vastu resolutsioon, millega inkorporeeritakse need standardid Reini jõel tegutsevate laevameeskondade töökorraldust käsitlevasse korda.
                  
               
                     (5)
                  
                  
                     On asjakohane määrata kindlaks liidu nimel CESNIs ja CCNRis võetav seisukoht, kuna kutsekvalifikatsioone käsitlevad standardid mõjutavad otsustavalt liidu õiguse, täpsemalt Euroopa Parlamendi ja nõukogu direktiivi (EL) 2017/2397 (1) sisu, ning neil on õiguslik mõju CCNRi käsitlevate reeglite näol, kui see kõnealused standardid vastu võtab.
                  
               
                     (6)
                  
                  
                     Liikuvuse hõlbustamiseks, laevasõiduohutuse tagamiseks ning inimelude ja keskkonna kaitsmise tagamiseks on oluline, et meeskonnaliikmetele esitatavad tehnilised nõuded oleksid Euroopa eri õiguskordades võimalikult ulatuslikult ühtlustatud. Eelkõige CCNRi liikmetest liikmesriikidele tuleks anda luba toetada otsuseid, millega ühtlustatakse CCNRi normid liidus kohaldatavate normidega.
                  
               
                     (7)
                  
                  
                     CESNI koostatud kutsekvalifikatsioone käsitlevate standarditega nähakse ette Euroopa ühtlustatud miinimumstandardid, mis hõlmavad pädevusnõudeid, praktiliste eksamite nõudeid, tervisenõudeid ja simulaatorite heakskiitmise nõudeid.
                  
               
                     (8)
                  
                  
                     Alates 18. jaanuarist 2022 jõustuvas direktiivi (EL) 2017/2397 artiklis 32 osutatakse otse kutsekvalifikatsioone käsitlevatele standarditele kui CESNI kehtestatud standarditele. Komisjoni on volitatud lisama delegeeritud õigusaktidesse kogu nimetatud standardite teksti, asjakohased viited või nende ajakohastused ja kohaldamise kuupäeva.
                  
               
                     (9)
                  
                  
                     Liidu seisukohta peaksid väljendama ühiselt tegutsedes liikmesriigid, kes on CESNI ja CCNRi liikmed,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Seisukoht, mis võetakse liidu nimel 8. novembril 2018 siseveeliikluse standardite koostamise Euroopa komitees (CESNI), on nõustuda siseveelaevanduse valdkonna kutsekvalifikatsioone käsitlevate Euroopa standardite (viited (cesni (18)_29 kuni cesni (18)_42)) vastuvõtmisega.
            
            
               2.   Seisukoht, mis võetakse liidu nimel Reini laevaliikluse keskkomisjoni (CCNR) täiskogu istungil, millel võetakse vastu otsus siseveelaevanduse valdkonna kutsekvalifikatsioone käsitlevate Euroopa standardite (viited cesni (18)_29 kuni cesni (18)_42)) kohta, on toetada kõiki ettepanekuid, millega Reini jõel tegutsevate laevameeskondade töökorraldust käsitleva kord viiakse vastavusse siseveelaevanduse valdkonna kutsekvalifikatsioone käsitlevate Euroopa standardite nõuetega.
            
         
         
            Artikkel 2
            
               1.   Artikli 1 lõikes 1 osutatud liidu nimel võetava seisukoha esitavad koos liikmesriigid, kes on CESNI liikmed.
            
            
               2.   Artikli 1 lõikes 2 osutatud liidu nimel võetava seisukoha esitavad koos liidu liikmesriigid, kes on CCNRi liikmed.
            
         
         
            Artikkel 3
            Artiklis 1 esitatud seisukohtade väiksemates tehnilistes muudatustes võidakse kokku leppida ilma nõukogu täiendava otsuseta.
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 6. november 2018
            
               
                  Nõukogu nimel
               
               
                  eesistuja
               
               H. LÖGER
            
         
         
            (1)  Euroopa Parlamendi ja nõukogu 12. detsembri 2017. aasta direktiiv (EL) 2017/2397, milles käsitletakse siseveelaevanduse valdkonna kutsekvalifikatsioonide tunnustamist ning millega tunnistatakse kehtetuks nõukogu direktiivid 91/672/EMÜ ja 96/50/EÜ (ELT L 345, 27.12.2017, lk 53).